జాకీ క్లార్క్

జాక్వెలిన్ క్లార్క్ (జననం 1963, మార్చి 14) న్యూజీలాండ్ మాజీ క్రికెటర్. ఎడమచేతి ఓపెనింగ్ బ్యాటర్‌గా రాణించింది.

క్రికెట్ రంగం 
1984 - 1992 మధ్యకాలంలో న్యూజీలాండ్ తరపున 11 టెస్ట్ మ్యాచ్‌లు, 31 వన్డే ఇంటర్నేషనల్స్‌లో ఆడింది. ఇందులో 1988 మహిళల క్రికెట్ ప్రపంచ కప్‌లో న్యూజీలాండ్ తరపున ఆడింది. సెంట్రల్ డిస్ట్రిక్ట్, వెల్లింగ్టన్ తరపున దేశీయ క్రికెట్ ఆడింది.

1984 లో ఇంగ్లాండ్‌తో జరిగిన టెస్ట్ అరంగేట్రంలో, క్లార్క్ రెండో ఇన్నింగ్స్‌లో 79 పరుగులతో న్యూజీలాండ్ టాప్ స్కోరర్ గా నిలిచింది. 1986 జనవరిలో ఆస్ట్రేలియా న్యూజీలాండ్‌లో మూడు-మ్యాచ్‌ల వన్డే సిరీస్‌ని ఆడినప్పుడు, క్లార్క్ న్యూజీలాండ్ తరపున ప్రతి మ్యాచ్‌లో 81, 59, 36 నాటౌట్‌లతో అత్యధిక స్కోరు చేసింది. నెదర్లాండ్స్‌పై 85, ఐర్లాండ్‌పై 76తో సహా 44.33 సగటుతో 266 పరుగులతో 1988 మహిళల ప్రపంచ కప్‌లో అగ్రశ్రేణి స్కోరర్‌లలో క్లార్క్ ఒకరు.

మూలాలు

బాహ్య లింకులు 
 

న్యూజీలాండ్ మహిళా క్రికెట్ క్రీడాకారులు
జీవిస్తున్న ప్రజలు
1963 జననాలు
న్యూజీలాండ్ క్రికెట్ క్రీడాకారులు
న్యూజీలాండ్ వన్డే క్రికెట్ క్రీడాకారులు
న్యూజీలాండ్ టెస్ట్ క్రికెట్ క్రీడాకారులు